《又泛西溪诗十首 其一》
宋代·刘跂

溪小才容舴艋舟，一樽聊复寄春流。纵横不用施篙棹，自在教随水上鸥。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。